EkBass/fiwiki-20250220-pages-articles huggingface dataset:
Venäjän presidentinvaali 2008

Venäjän presidentinvaali 2008 oli Venäjällä 2. maaliskuuta 2008 järjestetty vaali, jossa valittiin Dmitri Medvedev Venäjän presidentiksi neljäksi vuodeksi. ==Ehdokkaat== * Andrei Bogdanov, Venäjän demokraattisen puolueen johtaja * Dmitri Medvedev, silloinen varapääministeri. Häntä tukivat Yhtenäinen Venäjä, Oikeudenmukainen Venäjä, Agraaripuolue ja Kansalaisvoima * Vladimir Žirinovski, Duuman varapuhemies, Liberaalidemokraattinen puolue * Gennadi Zjuganov, Venäjän federaation kommunistinen puolue ==Hylätyt ehdokkaat== * Mihail Kasjanov, entinen pääministeri, keräsi kaksi miljoonaa kannattajakorttia, joista keskusvaalilautakunta havaitsi ainakin 13 % väärennetyiksi. Kasjanovin ehdokkuus evättiin. * Vladimir Bukovski, entinen Neuvostoliiton toisinajattelija, joka on asunut vuodesta 1976 Britanniassa. Hän haki Venäjän passin elokuussa 2007, mutta keskusvaalilautakunta hylkäsi hänen ehdokkuutensa, koska hän ei ollut asunut ehdokkuuden vaatiman viimeisen kymmenen vuoden ajan Venäjällä. * Oleg Šenin, Neuvostoliiton kommunistinen puolue (uudelleenperustettu), ehdokkuus hylättiin papereiden epäselvyyksien vuoksi * Nikolai Kurjanovitš, duuman jäsen, LDPR:sta erotettu äärinationalisti, ehdokkuus hylättiin rekisteröintisäännösten rikkomuksen vuoksi. ==Muut== * Boris Nemtsov, Oikeistovoimien liitto, vetäytyi joulukuussa 2007. * Garri Kasparov, Yhdistyneen kansalaisrintaman johtaja ja entinen shakin maailmanmestari, väitti että viranomaiset estivät hänen ehdokkuutensa estämällä sopivan tilan vuokrauksen nimitystilaisuutta varten. ==Vaalien tulos== Dmitri Medvedev voitti vaalit 70,28 prosentin kannatuksella. Äänestysprosentti nousi 69,78 prosenttiin. Kommunistien Zjuganovin äänisaalis oli 17,72 prosenttia, äärikansallismielisen Žirinovskin 9,34 ja demokraattisen puolueen Bogdanovin 1,29 prosenttia. ==Vaalien demokraattisuus== Euroopan neuvoston parlamentaarista yleiskokousta edustavien tarkkailijoiden mukaan vaalit eivät olleet täysin reilut tai demokraattiset, mutta niiden tulos heijastaa kuitenkin melko hyvin kansan tahtoa. Tarkkailijoiden mukaan vaaleissa toistuivat samat puutteet kuin joulukuun parlamenttivaaleissa, mikä kyseenalaistaa vaalien demokraattisuuden, eikä vaaleja voi myöskään pitää reiluina, sillä ehdokkailla ei ollut samanlaista mahdollisuutta näkyvyyteen tiedotusvälineissä. ==Lähteet== * 7 independent candidates barred from Russian presidential polls, RIA ===Viitteet=== == Aiheesta muualla == Luokka:Vuoden 2008 vaalit 2008
Gibson Flying V

Gibson Flying V on Gibsonin vuonna 1958 julkaisema sähkökitaramalli. Se oli yksi kolmesta modernistic series -kitarasta joita olivat sen lisäksi myös Gibson Explorer ja Gibson Moderne.Denyer, Ralph, 1992: Suuri kitarakirja (ISBN 951-0-20072-7) == Historia == Flying V oli alkuaikoinaan erittäin modernin muotoinen eikä saavuttanut aluksi suurtakaan suosiota, sillä se oli omana aikanaan hyvin radikaalin muotoinen valtavirtaan nähden. Valmistus lopetettiinkin vuonna 1959 oltuaan markkinoilla vain vuoden verran. Vuonna 1967 puolestaan Gibson päätti jatkaa mallin valmistusta ja ei ole sittemmin lopettanut sitä. Flying V ei ole itsessään saavuttanut huimaa suosiota, mutta merkittävän siitä tekee se, että se on ollut ratkaisevana vaikuttajana esimerkiksi Jackson King V sekä Jackson Randy Rhoads -kitaroiden suunnittelussa. Nämä edellä mainitut ovat menestyneet hyvin. == Lähteet == * Gibson Flying V, Zuitar Guitar DataBase === Viitteet === == Aiheesta muualla == Flying V
Sanhedrin

Sanhedrin (; hepr. סנהדרין, sanhedrin) oli juutalaisten ylin tuomioistuin antiikin ajalla. Sanhedrin perustettiin sen jälkeen, kun juutalaiset olivat palanneet Israelin alueelle Babylonian pakkosiirtolaisuusajan jälkeen vuoden 539 eaa. paikkeilla. Sen muodostivat 71 "vanhinta". Sanhedrin toimi myös neuvottelukuntana ja lakeja säätävänä elimenä. Roomalaisvallan aikaan Sanhedrinin valta oli rajallinen. Roomalaisvalta ei ollut esimerkiksi antanut Sanhedrinille oikeutta määrätä kuolemanrangaistuksesta, jonka vuoksi Raamatun mukaan Jeesus Nasaretilaisen kuolemantuomio piti saada roomalaiselta käskynhaltijalta Pontius Pilatukselta. Sanhedrin lakkasi olemasta 300-luvulla.CD-Facta 2005, Sanhedrin ==Lähteet== Luokka:Juutalaisuuden historia
Laivauutisia

Laivauutisia on Lasse Hallströmin ohjaama elokuva vuodelta 2001. Se perustuu Annie Proulx'n Pulitzer-palkittuun romaaniin Laivauutisia (The Shipping News, 1993). == Näyttelijät == Luokka:Vuoden 2001 yhdysvaltalaiset elokuvat Luokka:Yhdysvaltalaiset draamaelokuvat Luokka:Lasse Hallströmin ohjaamat elokuvat
Itabuna

Itabuna [-bu´-] on kaupunki Brasiliassa. Itabuna sijaitsee Brasilian koillisosassa, Bahiassa, noin 20 kilometriä Ilhéuksen satamakaupungista länteen. Vuonna 2011 siellä asui 204 710 henkeä. Itabunassa harjoitetaan maataloutta, kemianteollisuutta sekä karjan- ja kaakaon kauppaamista.CD-Facta 2005, Itabuna ==Aiheesta muualla== ==Lähteet== Luokka:Bahian kunnat
Oleh Lisohor

Oleh Volodymyrovytš Lisohor (, s. 17. tammikuuta 1979 Brovary, Kiovan alue) on ukrainalainen uimari, joka on kaksinkertainen maailmanmestari 50 metrin rintauinnissa. == Lähteet == *Brama.com *NRK Sport Luokka:Ukrainalaiset uimarit Luokka:Vuonna 1979 syntyneet Luokka:Elävät henkilöt
Australian Grand Prix 1990

Australian Grand Prix 1990 oli Formula 1 -sarjan historian 500. osakilpailu ja kauden päätösosakilpailu, joka ajettiin 4. marraskuuta Adelaiden radalla Australiassa. Kilpailun voitti Benettonilla ajanut Nelson Piquet, jolle voitto oli kauden toinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1\. 20 Nelson Piquet Benetton-Ford 81 1:49.44,570 7 9 2\. 2 Nigel Mansell Ferrari 81 + 3,129 3 6 3\. 1 Alain Prost Ferrari 81 + 37,259 4 4 4\. 28 Gerhard Berger McLaren-Honda 81 + 46,862 2 3 5\. 5 Thierry Boutsen Williams-Renault 81 + 1.51,160 9 2 6\. 6 Riccardo Patrese Williams-Renault 80 + 1 krs. 6 1 7\. 19 Roberto Moreno Benetton-Ford 80 + 1 krs. 8 8\. 4 Jean Alesi Tyrrell-Ford 80 + 1 krs. 5 9\. 23 Pierluigi Martini Minardi-Ford 79 + 2 krs. 10 10\. 25 Nicola Larini Ligier-Ford 79 + 2 krs. 12 11\. 26 Philippe Alliot Ligier-Ford 78 + 3 krs. 12 12\. 8 Stefano Modena Brabham-Judd 77 + 4 krs. 17 13\. 14 Olivier Grouillard Osella-Ford 74 + 7 krs. 22 Kesk. 21 Emanuele Pirro Dallara-Ford 68 Moottori 21 Kesk. 27 Ayrton Senna McLaren-Honda 61 Ulosajo 1 Kesk. 17 Gabriele Tarquini AGS-Ford 58 Moottori 26 Kesk. 12 Johnny Herbert Lotus-Lamborghini 57 Kytkin 18 Kesk. 3 Satoru Nakajima Tyrrell-Ford 53 Ulosajo 13 Kesk. 16 Ivan Capelli Leyton House- Judd 46 Kaasu 14 Kesk. 11 Derek Warwick Lotus-Lamborghini 43 Vaihdelaatikko 11 Kesk. 15 Mauricio Gugelmin Leyton House-Judd 27 Jarrut 16 Kesk. 22 Andrea de Cesaris Dallara-Ford 23 Sähköt 15 Kesk. 29 Éric Bernard Larrousse-Lamborghini 21 Vaihdelaatikko 23 Kesk. 24 Gianni Morbidelli Minardi-Ford 20 Vaihdelaatikko 20 Kesk. 7 David Brabham Brabham-Judd 18 Ulosajo 25 Kesk. 30 Aguri Suzuki Larrousse-Lamborghini 6 Voimansiirto 24 DNQ 9 Michele Alboreto Arrows-Ford Karsiutui DNQ 18 Yannick Dalmas AGS-Ford Karsiutui DNQ 10 Alex Caffi Arrows-Ford Karsiutui DNQ 31 Bertrand Gachot Coloni-Ford Karsiutui == Muuta == *Paalupaikka: Ayrton Senna – 1.15,671 *Nopein kierros: Nigel Mansell – 1.18,203 (kierroksella 75) *Andrea de Cesarisin 150. Grand Prix *Nigel Mansell ylitti 200 MM-pisteen rajan *Tyrrellin 300. Grand Prix == Lähteet == Luokka:Formula 1 -kausi 1990 Luokka:Australian Grand Prix
Charles Looff

Charles I. D. Looff (24. toukokuuta 1852 Schleswig-Holstein – 1. heinäkuuta 1918 Kalifornia) oli tanskalaissyntyinen, Yhdysvalloissa elänyt karusellien ja muiden huvipuistolaitteiden valmistaja. Hän oli yksi alan pioneereista Yhdysvalloissa. Charles Looff muutti Yhdysvaltoihin 18-vuotiaana vuonna 1870 ja sai töitä huonekalujen kaivertajana. Hän toimi myös tanssinopettajana ja avioitui oppilaansa Anna Dollen kanssa. Pariskunta sai kuusi lasta. Vapaa- ajallaan Looff valmisti ensimmäisen karusellinsa ja pystytti sen Coney Islandille vuonna 1876. Karusellista tuli hyvin suosittu. Looffin toisen karusellin tilasi Charles Feltman, ja se pystytettiin myös Coney Islandille. Kysynnän kasvaessa Looff otti palvelukseensa useita taitavia kaivertajia, joukossa muun muassa Marcus Illions, Charles Carmel ja John Zalar. Vuonna 1905 Looff muutti Rhode Islandille Riversideen, jonne hän oli pystyttänyt suuren karusellin kymmenen vuotta aikaisemmin. Toiminnan kasvaessa Looff alkoi valmistaa myös muita huvipuistolaitteita. Muutamaa vuotta myöhemmin Looff siirtyi Kaliforniaan: tässä vaiheessa hän oli ansainnut huvipuistolaitteillaan jo miljoonaomaisuuden. Elinaikanaan Looff valmisti kymmeniä karuselleja ja loi niin kutsutun Coney Island -karusellinkaiverrustyylin, jolle on tunnusomaista runsas koristeellisuus ja satumaisuus. == Lähteet == * Luokka:Huvipuistolaitteiden valmistajat Luokka:Yhdysvaltalaiset liikemiehet Luokka:Vuonna 1852 syntyneet Luokka:Vuonna 1918 kuolleet
Jules Verreaux

Jules Pierre Verreaux (24. elokuuta 1807 – 7. syyskuuta 1873) oli ranskalainen kasvi- ja lintutieteilijä. Verreaux työskenteli Ranskan kansallisessa luonnonhistoriallisessa museossa. 1842 hän matkusti Australiaan keräämään kasveja. Hän palasi Ranskaan 1851 mukanaan 15 000 näytteen kokoelma. 1864 hänet valittiin Pariisin museon apulaisluonnontieteilijäksi Florent Prévostin tilalle. Verreaux työskenteli myös Kiinassa ja Etelä-Afrikassa, jossa hän oli perustamassa, yhdessä Andrew Smithin kanssa, Etelä-Afrikan museota Kapkaupunkiin vuonna 1825. Verreaux loi suurenmoisen taideteoksen Arab Courier Attacked by Lions Pariisin maailmannäyttelyyn 1867. Siinä leijonat hyökkäävät kamelilla ratsastavan arabin kimppuun. Kuvailtu leijona oli nyt jo sukupuuttoon kuollut atlasleijona. Verreaux nimesi kagun yhdessä Marc Athanese Parfait Oeillet Des Mursin kanssa vuonna 1860. Hänen kunniakseen on nimetty eteläntöyhtökuku (Coua verreauxi), Alfred Grandidier (1836–1921), juoksukyyhky (Leptotila verreauxi) Charles Lucien Bonaparte (1803–1857), kultanokkatimali (Paradoxornis verreauxi) Richard Bowdler Sharpe (1847–1909) ja mustakotka (Aquila verreauxii) René-Primevère Lesson (1794–1849). == Lähteet == * Arab Courier Attacked by Lions Luokka:Ranskalaiset ornitologit Luokka:Ranskalaiset kasvitieteilijät Luokka:Vuonna 1807 syntyneet Luokka:Vuonna 1873 kuolleet
Marc Athanese Parfait Oeillet Des Murs

pienoiskuva|pysty|Marc Athanese Parfait Oeillet Des Murs. Marc Athanese Parfait Oeillet Des Murs (1804–1894) oli ranskalainen lintutieteilijä. Des Murs julkaisi lintutieteellisen teoksen Iconographie Ornithologique 1849. Hän nimesi kagun 1860 yhdessä Jules Verreauxin kanssa. Des Murs on nimennyt lukuisia muitakin uusia lintulajeja, muun muassa uudenkaledonianviherkaijan, ruostenaama-aratin, ruskokyyhkyrääkän, viirukarakaran ja harmaapäätanssijan.ITIS == Lähteet == Luokka:Ranskalaiset ornitologit Luokka:Vuonna 1804 syntyneet Luokka:Vuonna 1894 kuolleet
Olavi Arvola

Olavi Arvola (s. 31. tammikuuta 1984 Oulu) on uransa lopettanut jalkapalloilija. Hän oli pelipaikaltaan keskikenttäpelaaja. Arvola teki ensiesiintymisensä aikuisten sarjoissa 17-vuotiaana kasvattajaseuransa Oulun Luistinseuran riveissä Kakkosessa. Hän pelasi AC Oulussa seuran ensimmäiset viisi kautta 2003–2007. Veikkausliigassa hän esiintyi ensimmäistä kertaa 20. toukokuuta 2007.Edereho AC Ouluun Kaudella 2009 Arvola palasi kasvattajaseuraansa Oulun Luistinseuraan Kakkoseen.OLS - OPA ==Lähteet== ==Aiheesta muualla== *Arvolan pelaajakuva AC Oulun sivuilla Luokka:Suomalaiset jalkapalloilijat Luokka:Vuonna 1984 syntyneet Luokka:Elävät henkilöt
Jokke Seppälä

Jorma Voitto Juhani "Jokke" Seppälä (s. 24. kesäkuuta 1953 Anjala) on suomalainen muusikko, jonka levytysura alkoi 1970-luvun alussa rockyhtye Sessionissa. Sessionista Seppälä siirtyi Kisun taustayhtyeeseen, jossa soitti myös hänen pikkuveljensä Jarmo "Jakke" Seppälä. Vuonna 1976 veljekset soittivat Danny Show’ssa ja sen jälkeen Virve Rostin taustayhtyeessä. Vuonna 1979 ilmestyi Jokke ja Jakke Seppälän yhteisalbumi 2 Seppälää. Vuonna 1980 Jokke osallistui Syksyn sävel -kilpailuun kappaleella "Lauantaiyö" ja julkaisi sooloalbuminsa Move on. Näihin aikoihin Seppälällä oli yhtye yhdessä Pepe Willbergin kanssa. Toinen sooloalbumi Find my girl julkaistiin vuonna 1982. 1980-luvulla Seppälä oli usein televisiossa taustakuorolaulajana muun muassa Euroviisuissa (1983-1986 ja 1989). Hän oli myös mukana televisio-ohjelmassa Perjantaipörssi sekä Euroviisukarsinnoissa vuosina 1985 ja 1986. Vuonna 1985 Seppälä lauloi Pave Maijasen kappaleen "Jossain..." ja seuraavana vuonna mukana oli Seppälän oma kappale "Kaamoksen maa". "Kaamoksen maan" esitti Gruppo Jokke (Jokke Seppälä, Anita Pajunen, Rele Kosunen ja Leena Nilsson). Vuoden 1985 Knokke Cupissa Seppälä edusti Suomea yhdessä Ami Aspelundin ja Maarit Hurmerinnan kanssa. Vuonna 1991 Seppälä sävelsi Samuli Edelmannille Syksyn sävelessä toiseksi sijoittuneen ja hitiksi muodostuneen kappaleen "Pienestä kii". Seppälä on säveltänyt mainosmusiikin lisäksi kappaleita monille muillekin artisteille ja tuottanut muun muassa The Kidsin kaksi albumia sekä Kurren, Jaana Lammin ja Marjorien levyjä. ==Diskografia== * 2 Seppälää (1978) * Move on (1980) * Find my girl (1982) * Säveltäjän omakuva (2003) == Lähteet == * === Viitteet === == Aiheesta muualla == * * * * Luokka:Suomalaiset laulajat Luokka:Suomalaiset musiikkituottajat Luokka:Suomalaiset sanoittajat Luokka:Suomalaiset sovittajat Luokka:Suomalaiset säveltäjät Luokka:Vuonna 1953 syntyneet Luokka:Elävät henkilöt
Carman (laulaja)

Carman (oik. Carmelo Domenic Licciardello; 19. tammikuuta 1956 Trenton, New Jersey – 16. helmikuuta 2021 Las Vegas, Nevada) oli Grammy-ehdokkaana ollut artisti (Christian Contemporary Music), joka varttui italialaisessa perheessä. Nuorena poikana Carman soitti rumpuja ja kitaraa. Hän aloitti laulamisen ollessaan 16-vuotias. Laulajauransa alussä hän teki paljon klubikeikkoja lähinnä New Jerseyssä ja Philadelphiassa, ennen kuin muutti Las Vegasiin. Hänen elämässään tapahtui muutos, kun hän oli menossa Andraé Crouchin konserttiin. Tuolloin hän tuli uskoon. Hän kävi raamattukoulun, jonka jälkeen hän muutti Tulsaan Oklahomaan, josta hän teki palvelutyönsä keskuspaikan. Carman jätti väliaikaisesti musiikkiuransa tultuaan uskoon, mutta 1980-luvulla hän liittyi nousevaan Contemporary Christian Music -skeneen. Hänen ensimmäinen listaykköskappaleensa oli vuoden 1985 ”The Champion” ja kristillisten musiikkilistojen ykkösalbuminsa vuoden 1989 Revival in the Land. Carman julkaisi seuraavien kymmenen vuoden aikana 12 albumia. Niistä viisi nousi listaykköseksi. Carman laajensi tuotantoansa musiikkivideoihin, elokuviin ja megakonsertteihin. Hänen vuoden 1993 keikkansa Etelä-Afrikassa oli todennäköisesti suurin koskaan järjestetty kristillinen konsertti. Sillä oli 50 000 kuuntelijaa. Carman rikkoi ennätyksensä Texasissa vuonna 1994, jolloin häntä oli kuuntelemassa 71 000 ihmistä. Carmanin ura kääntyi 2000-luvulla laskuun; hän menetti levy-yhtiönsä ja hän kärsi myös henkilökohtaisista menetyksistä. Carmanilla diagnosoitiin vuonna 2013 terminaalivaiheen myelooma, ja hänelle annettiin 3–4 vuotta elinaikaa. Carman käynnisti tämän jälkeen Kickstarter-kampanjan, jolla hän keräsi 280 000 Yhdysvaltain dollaria kiertuetta ja albumia varten. Syöpä meni remissiotilaan, mutta se uusiutui vuonna 2020. Carman kuoli helmikuussa 2021 palleatyräleikkauksen jälkeen. Carman oli urallansa neljä kertaa Grammy-palkintoehdokaana. Hän on saanut 15 platina- ja kultalevyä, ja hänen kokonaislevymyyntinsä ylittää 10 miljoonaa levyä. == Albumit == * Legacy (2017) * No Plan B (2014) * Instrument of Praise (2007) * Live and Reloaded (2005) * House of Praise (2003) * The Early Ministry Years (2002) * Heart of a Champion (2000) * Passion for Praise, Vol. 1 (1999) * Mission 3:16 (1998) * Mission 3:16 (EP) (1997) * I Surrender All: 30 Classic Hymns (1997) * Lo Mejor - The Best (1996) * Carman's Yo! Kidz: The Hitz (1996) * Lawrence the Kat and the Bible (1996) * R.I.O.T. (Righteous Invasion of Truth) (1995) * To Kidz! 2 Everland (1994) * Yo Kidz!, Vol. 2: Armor of God (1994) * The Standard (1994) * The Absolute Best (1994) * Addicted to Jesus (1993) * Lord of All: Songs of Carman (1993) * Yo Kidz! (1992) * Carman Ministries: High Praises, Vol. 2 (1991) * Shakin' the House (1991) * High Praises, Vol. 1 (1991) * Christmas With Carman (1990/(r)1995) * Revival in the Land (1990) * Live: Radically Saved (1988) * A Long Time Ago...in a Land Called Bethlehem (1986) * The Champion (1985) * Comin' On Strong (1984) * Sunday's On the Way (1983) * Some-o-Dat (1982) == Lähteet == Luokka:Yhdysvaltalaiset laulajat Luokka:Vuonna 1956 syntyneet Luokka:Vuonna 2021 kuolleet
Lieksa!

Lieksa! on Markku Pölösen ohjaama elokuva, joka kertoo Koppeloiden suvusta Pohjois-Karjalassa. Elokuva sai ensi-iltansa 14. syyskuuta 2007. Pääosissa ovat Sanna-Kaisa Palo suvun matriarkan Martan roolissa ja Peter Franzén pikkurikollinen Laszlona.Iltalehti Elokuva julkaistiin DVD:llä 1. helmikuuta 2008.DVDKotelo == Ääniraita == Elokuvan tunnuskappale on Nightwish-yhtyeen kosketinsoittajan Tuomas Holopaisen säveltämä ja sanoittama ja Marco Hietalan laulama ”While Your Lips Are Still Red”.While Your Lips Are Still Red Nightwish.com. 15.6.2007. Viitattu 27.11.2007. == Rooleissa == == Lähteet == == Aiheesta muualla == * Luokka:Vuoden 2007 suomalaiset elokuvat Luokka:Suomalaiset draamakomediaelokuvat Luokka:Markku Pölösen ohjaamat elokuvat
Priscilla Betti

Priscilla Betti (oik. Préscillia Samantha Cynthia Betti, s. 2. elokuuta 1989 Nizza, Ranska) on ranskalainen laulaja ja näyttelijä. Hänen musiikkiuransa alkoi, kun hän esiintyi 11-vuotiaana ranskalaisessa lapsikykyjen etsintäohjelmassa, ja sai sen seurauksena levytyssopimuksen. Betti on julkaissut viisi studioalbumia, sekä esittänyt vuosina 2008-2011 pääosaa musikaalisarjassa Chante! ==Ura== Priscilla Betti syntyi Nizzassa 2. elokuuta 1989. Helmikuussa 2001 ollessaan 11-vuotias hän esiintyi ohjelmassa Drôles de petits champions, josta tuottaja Patrick Debort huomasi hänet. Betti sai levytyssopimuksen, ja myöhemmin samana vuonna hän julkaisi ensimmäisen singlensä "Quand Je Serai Jeune". Ensimmäinen studioalbumi, Cette vie nouvelle, julkaistiin vuoden 2002 kesäkuussa. Albumi myi yli 50 000 kappaletta ja sai hopealevyn Ranskassa. Kuusi kuukautta myöhemmin, joulukuussa 2002, julkaistiin Bettin toinen albumi Priscilla. Levyn ensimmäinen single, "Regarde-moi (teste-moi, déteste-moi)", myi yli 250 000 kappaletta ja sai kultalevyn Ranskassa. Se ylsi Ranskan singlelistalla sijalle viisi ja pysyi listalla 29 viikkoa. Albumi Priscilla myi yli satatuhatta kappaletta ja sai kultalevyn. Alkuvuonna 2004 julkaistiin ensimmäinen single Bettin seuraavalta albumilta. Single "Toujours pas d'amour" pysyi Ranskan singlelistan kymmenen parhaan joukossa viisi viikkoa ja ylsi parhaimmillaan viidennelle sijalle. Albumi Une fille comme moi ylsi albumilistan kahdeksannelle sijalle, mikä on hänen albumiensa paras listasijoitus. Levy myi yli satatuhatta kappaletta eli kultaa Ranskassa. Bettin neljäs albumi Bric à brac julkaistiin kesäkuussa 2005. Levy ylsi Ranskassa albumilistalla sijalle 20. Joulukuussa 2007 Betti julkaisi viidennen albuminsa Casse comme du verre. Se ylsi Ranskan albumilistalla vain sijalle 111. Betti esitti albumin kappaleita TV- musikaalisarja Chante!:n ensimmäisellä kaudella. Sarja alkoi vuonna 2008, ja hän esitti siinä pääosaa. Sarjan neljäs ja viimeinen kausi esitettiin vuonna 2011. Sen ensimmäinen ja toinen kausi on julkaistu DVD:nä. Kaikki viisi albumia julkaistiin Bettin artistinimellä "Priscilla", ja hän alkoi vasta myöhemmin käyttää myös sukunimeään julkisuudessa. Syyskuusta 2014 maaliskuuhun 2015 Betti esitti pääosaa elokuvan Flashdance näyttämöversiossa pariisilaisessa Théâtre du Gymnase -teatterissa. ==Diskografia== * Cette vie nouvelle (2002) * Priscilla (2003) * Une fille comme moi (2004) * Bric à brac (2005) * Casse comme du verre (2007) ==Lähteet== ==Aiheesta muualla== * Priscilla betti officiel * Virallinen fanisivusto Luokka:Ranskalaiset laulajat Luokka:Ranskalaiset näyttelijät Luokka:Vuonna 1989 syntyneet Luokka:Elävät henkilöt
Tarn-et-Garonne

Tarn-et-Garonne [ˈtaʁne ɡaˈʁɔn] on departementti (82) Ranskassa Midi- Pyrénéesin alueella. Departementti on saanut nimensä sen alueella virtaavista Tarn- ja Garonnejoista. Departementti on muodostostettu 4. marraskuuta 1808 sitä ympäröivien departementtien osista. Tarn-et-Garonnen pääkaupunki on Montauban. Departementti jakautuu kahteen arrondissementtiin, 30:een kantoniin ja 195:een kuntaan. Departementin asukasluku on 226 844 (2006), pinta-ala 3 718 neliökilometriä ja asukastiheys 61,0 asukasta neliökilometrillä. == Katso myös == * Luettelo Tarn-et-Garonnen kunnista == Lähteet == *
The Singles A’s & B’s

The Singles A's & B's on Deep Purplen singleistä koostettu kokoelmalevy. Albumista julkaistiin laajennettu CD-versio vuonna 1993. == Kappaleet == Alkuperäinen vinyyliversio: *Hush *One More Rainy Day *Emmaretta *Wring That Neck *Hallelujah *April (Part I) *Black Night *Speed King (piano-versio) *Strange Kind Of Woman *I'm Alone *Demon's Eye *Fireball CD-versio: *Hush *One More Rainy Day *Kentucky Woman *Emmaretta *The Bird Has Flown *Hallelujah *Speed King (piano versio) *Black Night *Strange Kind Of Woman *I'm Alone *Fireball *Demon's Eye *Never Before *When A Blind Man Cries *Smoke On The Water *Black Night (live) *Might Just Take Your Life *Coronarias Redig *You Keep On Moving *Love Child == Muusikot == *Ritchie Blackmore: kitara *Jon Lord: urut, kosketinsoittimet *Ian Paice: rummut, lyömäsoittimet *Rod Evans: laulu *Nick Simper: basso *Ian Gillan: laulu, lyömäsoittimet *Roger Glover: basso *David Coverdale: laulu *Glenn Hughes: basso, laulu *Tommy Bolin: kitara Singles A's & B's Singles A's & B's
Peugeot 407

Peugeot 407 on Peugeot’n vuosina 2003–2011 valmistama ylemmän keskiluokan automalli, joka korvasi Peugeot 406:n. Mallin seuraajaksi tuli Peugeot 508. Vuoden 2004 Euro NCAP -kolaritestistä 407 sai tulokseksi täydet viisi tähteä. Erikseen vuonna 2005 testattu coupé ansaitsi sekin viisi tähteä. Peugeot 407 esiteltiin sedan-korisena vuoden 2003 lopulla, farmarimalli SW seuraavana keväänä. Kaksiovisen coupén ensiesittely oli Frankfurtin autonäyttelyssä syksyllä 2005. Vuonna 2006 etusäleikkö sai vaakasuuntaisen kromilistoituksen. Puskurien ja kylkien listat muuttuivat korinväriksiksi korkeimmassa Platinum- varustetasossa. Toinen kasvojenkohotus tuli vuonna 2008, jolloin auto sai uudet takavalot ja takapuskurin sekä korinväriset kylki- ja puskurilistat kaikkiin varustetasoihin. == Lähteet == == Aiheesta muualla == 407 Luokka:D-segmentin autot Luokka:2000-vuosikymmenen autot Luokka:2010-luvun autot
Santeri Tuori

Santeri Tuori (s. 27. elokuuta 1970 Helsinki) on suomalainen valokuvataiteilija. Tuori on valmistunut oikeustieteen maisteriksi 1999, taiteen maisteriksi 2003 Taideteollisesta korkeakoulusta. Hän on opiskellut Saksassa Berliinissä Hochschule der Künstessä 1999–2000. Hänellä on ollut yksityisnäyttelyjä sekä Suomessa että ulkomailla. Lisäksi hän on ollut mukana yhteisnäyttelyissä ja tapahtumissa. Tuori käyttää teoksissaan valokuvaa ja videota. Hänen töitään on useissa taidemuseoissa, kuten Kiasmassa ja Suomen valokuvataiteen museossa, sekä yksityiskokoelmissa. Tuorin kirja Vallan kuva, valokuva kontrollipolitiikan välineenä pohjautuu hänen oikeustieteelliselle tiedekunnalle tekemäänsä pro graduun. ==Julkaisuja== *Posing Time, Kerber Verlag, 2006. *Santeri Tuori, Karlotta, Galerie Anhava, 2004 *Santeri Tuori, Photography and Video, Galerie Anhava, 2004 *Vallan kuva, valokuva kontrollipolitiikan välineenä, Musta taide ja Suomen valokuvataiteen museo, 2001. == Lähteet == Luokka:Suomalaiset valokuvaajat Luokka:Suomalaiset juristit Luokka:Vuonna 1970 syntyneet Luokka:Elävät henkilöt
Seppo Hentilä

Seppo Juhani Hentilä (s. 10. huhtikuuta 1948 Oulu)Kuka kukin on 2007, Otava 2006 on valtiotieteen tohtori ja Helsingin yliopiston poliittisen historian emeritusprofessori sekä tunnettu entisen Itä-Saksan tuntija. Hentilä oli vuosina 2007 ja 2008 virkavapaalla poliittisen historian professorin virastaan työskennellessään vierailevana professorina Berliinin Humboldt-yliopiston laitoksessa Kolleg für Vergleichende Geschichte Europas. Hentilän puoliso, Marjaliisa Hentilä, on niin ikään työskennellyt vuodesta 2005 alkaen Berliinissä Finnland-Institut in Deutschland für Kultur, Wissenschaft und Wirtschaftin johtajana. Hentilä toimi vuosina 2002–2007 Helsingin yliopiston Pohjois-Pohjalaisen Osakunnan inspehtorina. Hentilä valittiin Suomalaisen Tiedeakatemian jäseneksi vuonna 2005. Lokakuussa 2018 Hentilä sai Tietokirjailijapalkinnon Helsingin kirjamessuilla. Sittemmin hänen kirjoittamansa, Suomen sisällissodan kokemuksia ja niiden jälkiä käsittelevä Pitkät varjot. Muistamisen historia ja politiikka (2018) nimettiin vuoden tiedekirjaksi 2018, ja hän sai siitä tiedonjulkistamisen valtionpalkinnon. Opiskellessaan Hentilä toimi Akateemisen Sosialistiseuran johtokunnassa ja vuodesta 1973 oli SDP:n jäsen. Hän jatko-opiskeli DDR:ssä. == Teokset == Valikoima: * * Vuoden tiedekirja 2018 * *Berliiniin – Retkiä lähihistoriaan, 2008 (Marjaliisa Hentilän kanssa) * * * * :Kirja on julkaistu myös latviaksi 2005. * (Osmo Jussilan ja Jukka Nevakiven kanssa) :Kirja on käännetty myös venäjäksi 1998, ruotsiksi 1998 ja 2000, saksaksi, ranskaksi, espanjaksi ja englanniksi 1999, kiinaksi 2001, puolaksi ja ukrainaksi 2002, italiaksi 2004. * * * (Erkki Karjalaisen ja Raija Vallan kanssa) * * * * == Lähteet == * Professori Seppo Hentilän kotisivut Helsingin yliopistossa === Viitteet === ==Aiheesta muualla== * Seppo Hentilä: Suomi ja jaettu Saksa 1960- ja 1970-luvulla (45 min äänitallenne, 2005) Luokka:Suomalaiset historioitsijat Luokka:Helsingin yliopiston professorit Luokka:Suomalaiset professorit Luokka:Suomen Sosialidemokraattisen Puolueen jäsenet Luokka:Vuonna 1948 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Norma

Norma tarkoittaa seuraavia: * Norma, Vincenzo Bellinin ooppera * Norma, monissa maissa käytössä oleva naisen etunimi * Kulmaviivoitin, latinaksi Norma, eteläisen tähtitaivaan tähdistö * FC Norma Tallinn, virolainen jalkapallojoukkue * Norma, postimerkkiluettelo * Norma, jälleenvakuutusosakeyhtiö * Norma, elektro-indie bändi * Norma, jugend-talo Katajanokalla * 555 Norma, asteroidi * Norma, Sofi Oksasen viides romaani ==Katso myös== Norma liittyy myös seuraaviin: * Norma Evangelium Diaboli, ranskalainen levy-yhtiö * Norma Jean, monimerkityksinen nimi * Norma Rae, yhdysvaltalainen elokuva vuodelta 1979.
Tapaturma

Tapaturma on tapahtuma, jonka yhteydessä ihminen saa surmansa, loukkaantuu vakavasti tai saa lievemmän vamman. Tapaturmaan liittyy aina kaksi komponenttia, joista toinen on onnettomuustapahtuma ja toinen vamma. Vamman synonyyminä suomen kielessä käytetään sanaa henkilövahinko, erotuksena onnettomuuksissa syntyneille aineellisille vahingoille. Suomessa tapaturmissa kuolee vuosittain noin 3000 ihmistä. Vuonna 2009 yli 15-vuotiaille suomalaisille sattui lähes 1 100 000 vamman aiheuttanutta tapaturmaa. Sukupuolten väliset erot ovat suuria sekä tapaturmakuolleisuudessa että lievemmissä tapaturmissa: miehet päätyvät tapaturmiin useammin kuin naiset. Tulot ja sosioekonomiset erot ovat myös merkittäviä taustatekijöitä: on havaittu, että Suomessa tapaturmat ovat yleisimpiä alempiin sosioekonomisiin ryhmiin kuuluvien keskuudessa. Tapaturmat ovat erityisen yleisiä niillä erityisryhmillä, joihin kuuluvilla ilmenee rajoitteita fyysisessä selviytymisessä tai harkinta- tai ymmärryskyvyssä. Merkittävä taustatekijä tapaturmissa on usein alkoholi. Joka kolmannessa kuolemaan johtaneessa tapaturmassa uhri on alkoholin vaikutuksen alaisena. Erilaisissa ympäristöissä sattuvia tapaturmia ovat mm. kotitapaturma, liikuntatapaturma, muu vapaa-ajan tapaturma, liikennetapaturma ja työtapaturma. Tapaturmamekanismi voi olla esimerkiksi kaatuminen, liukastuminen, hukkuminen, palokuolema tai -vamma, tukehtuminen, paleltuminen tai myrkytys. ==Tapaturmien ehkäisy== Tapaturmien välttämiseen pyritään erilaisilla tapaturmien ehkäisyn toimenpiteillä. Ollakseen tehokasta tapaturmien ehkäisy edellyttää usein samanaikaisia toimia. Toimintaympäristön turvallisuus voidaan ottaa huomioon rakennusten ja teiden suunnittelussa sekä turvavälineiden käytössä. Lakien, säädösten ja riittävän valvonnan avulla varmistetaan turvallisen ympäristön toteutuminen ja tuetaan ammattilaisten työtä tapaturmien ehkäisemiseksi. Samalla varmistetaan kansalaisten riittävä tapaturmiin liittyvä tietotaito ja asennekasvatus. ==Katso myös== * Onnettomuus * Kotitapaturma * Liikenneonnettomuus * Liikuntatapaturma ==Lähteet== * * ==Aiheesta muualla== * * * *
Bruchsalin linna

thumb|upright=1.15|Bruchsalin linna puutarhan puolella Bruchsalin linna () on linna badenwürttembergiläisessä Bruchsalin kaupungissa, Saksassa. Arkkitehtuurin barokin tyylisuuntaa edustavan linna rakennettiin Speyerin ruhtinaspiispain residenssiksi vuonna 1720. Silloinen ruhtinaspiispa Hugo Damian von Schönborn vaikutti itse runsaasti suunnittelutyöhön. Linnaan jättivät jälkensä useat eri arkkitehdit, kuten Maximilian von Welsch, Balthasar Neumann ja Anselm Franz von Ritter zu Groenesteyn. Schönbornin kuoltua valta siirtyi hänen seuraajalleen Franz Christoph von Huttenille. Von Huttenin aikana linnan sisätilat saivat osittain rokokoo-ilmeen. Von Huttenin kuoltua linna menetti huomattavan asemansa. Vuosina 1810–1832 rajakreivitär Amalie von Baden asutti linnan pohjoista osaa. Kreivittären kuoltua linnaa oli käyttivät paikallishallinto ja armeija. 1920-luvulta asti linna toimi museona. Toisen maailmansodan pommituksessa vuoden 1945 maaliskuussa Bruchsalin kaupunki ja linna kärsivät huomattavia vaurioita. Linna pommitettiin käytännössä raunioiksi. Sodan jälkeen käynnistettiin kunnostustyöt, jotka saatiin päätökseen vasta vuonna 1993. Sisätiloissa kunnostustöitä tehtiin vuoteen 2017 asti. Kunnostaminen ja uudelleenrakentaminen maksoivat noin 50 miljoonaa D-markkaa. ==Lähteet== Luokka:Baden-Württembergin linnat Luokka:Karlsruhen piirikunta Luokka:Barokin arkkitehtuuri Luokka:Saksan uudelleenrakennetut rakennukset ja rakennelmat
Dora (tykki)

Dora oli toinen toisen maailmansodan aikainen suuri tykki () eli 80 cm:n rautatietykki Dora, jonka kaliiperi oli 800 mm. Tykkejä rakennettiin kaksi, Gustav ja Dora. Kolmas oli rakenteilla, muttei koskaan valmistunut. ==Tarkoitus== Ensimmäinen 800 mm:n rautatietykki, Schwerer Gustav, suunniteltiin alun perin ranskalaisten Maginot-linjan bunkkereiden murskaamiseen, mutta koska saksalaiset kiersivät Ranskan itärajan hyökkäämällä Belgian kautta koillisesta ensimmäisen maailmansodan Schlieffen-suunnitelman mukaisesti, ei tykkiä tarvittu käyttötarkoitukseensa. Toinen merkittävä kiinteä linnoitus Euroopassa Maginot-linjan lisäksi oli Tšekkoslovakiassa, joka oli sudeettialueidensa osalta yhdistetty rauhanomaisesti diplomaattisella painostuksella Saksaan vuonna 1939. Maginot-linjan lisäksi seuraava mahdollinen Schwerer Gustav käyttökohde olisi voinut liittyä operaatio Felixin, minkä ajatuksena oli vallata Yhdistyneeltä kuningaskunnalta Gibraltar, mutta koska se olisi edellyttänyt Espanjan liittymistä toiseen maailmansotaan, mihin Francisco Franco ei suostunut, ei Schwerer Gustavia viety Espanjaan Gibraltarin valtaamiseksi. ==Toinen maailmansota== Operaatio Barbarossan yhteydessä erittäin järeille rautatietykeille muodostui kuitenkin tarve Krimillä Sevastopolin linnoituksen bunkkereiden murtamiseen. Tammikuussa 1942 operaatio Siniseen liittyen perustettiin Artillerie-Abteilung (E) 672, joka siirrettiin Sevastopoliin. Tykki purettiin 25 osaan siirron ajaksi. Pelkästään kanuunan siirtoon tarvittiin viisi junaa, joissa oli 25 erikoisrakenteista junavaunua. Doralla ammuttiin ensimmäinen kranaatti Sevastopolia vastaan 5. kesäkuuta 1942 Bahšarajasta. 17. heinäkuuta mennessä oli ammuttu kaikkiaan 47 kranaattia. Schwerer Gustavin ja Doran tulinopeus oli kolme laukausta tunnissa. Yksi Doran kranaateista räjäytti neuvostoliittolaisten 30 metrin syvyydessä olleen ammusvaraston. Kaiken kaikkiaan kesäkuusta heinäkuun alkuun saksalaiset ampuivat 562 944 tykistöammusta Sevastopolin neuvostoliittolaisia puolustajia vastaan ennen kuin puolustus murtui. Saksalaiset räjäyttivät Doran huhtikuussa 1945, yhdysvaltalaiset valtasivat Gustavin kesäkuussa 1945. ==Ominaisuudet== * Kaliiperi 800 × 1 653 mm * Putken pituus 32 480 mm / L 40,6 ==Lähteet== ==Aiheesta muualla== * The 80cm 'Gustav' in Action * Gustav Gun - The Largest Gun Ever Built Luokka:Rautatietykit Luokka:Heerin kalusto Luokka:Sevastopolin historia Luokka:Seulonnan keskeiset artikkelit
Raatimies

Raatimies () oli Länsi-Euroopan kaupungeissa 1100–1800-luvuilla toimineiden raatien jäsenen kutsumanimi. Raati päätti itsehallinnollisten kaupunkien asioista. Keskiajalta lähtien raatimiehet olivat kaupungin porvariston keskuudesta valittuja luottamustoimisia henkilöitä, joita oli isoissa kaupungeissa useita kymmeniä. Raadin puheenjohtajana oli pormestari (heitäkin oli useita eri tehtäviä hoitamaan). 1600–1700-luvuilla Ruotsin valtakunnassa raati jakautui maistraatiksi ja raastuvanoikeudeksi. Raastuvanoikeuden jäseninä toimivat lakimieskoulutuksen saaneet oikeusneuvosmiehet ja vailla oikeudellista koulutusta olevat kunnallisneuvosmiehet (joita pitkään nimitettiin raatimiehiksi). ==Lähteet== == Aiheesta muualla == Luokka:Oikeushistoria Luokka:Hallintotehtävät *
Sinitilapia

Sinitilapia (Tilapia guinasana) on äärimmäisen uhanalainen kalalaji. == Ulkonäkö ja koko == Sinitilapia kasvaa noin 14 cm pitkäksi. Eri yksilöiden väri vaihtelee lähes mustasta siniseen ja vaaleanpunaiseen. (myös valokuva) == Levinneisyys == Sinitilapia on endeeminen laji Namibiassa. Se elää villinä Guineasjärvellä, lisäksi joitakin yksilöitä on istutettu Otijkotojärveen ja joihinkin lampiin ja tekoaltaisiin. == Lähteet == Luokka:Kirjoahvenet Luokka:Uhanalaiset kalat Luokka:Äärimmäisen uhanalaiset lajit
Norma (nimi)

Norma on kansainvälinen, alun perin italialainen naisen etunimi. Nimen keksi Felice Romani 1800-luvulla Norma-oopperan päähenkilöä varten. Sana norma on latinaa ja merkitsee puutöissä käytettävää kulmamittaa. Normaa käytetään joskus myös feminiinimuotona miehen nimestä Norman, vaikka nimet eivät historiallisesti liity toisiinsa. Sana Norman on englanninkielinen nimitys normanneille eli viikingeille, jotka asuttivat Ranskan Normandiaa ja valloittivat muun muassa Englannin. Sana on peräisin saksasta ja tarkoittaa ”pohjoisen miestä”. Suomessa Norma-nimi on suhteellisen harvinainen. Digi- ja väestötietoviraston tietojen mukaan se on annettu 1900-luvun alusta vuoden 2019 loppuun mennessä noin 230 naiselle ja muutamalle miehelle. ==Tunnettuja Normia== * Norma Aleandro (s. 1936), argentiinalainen näyttelijä, käsikirjoittaja ja teatteriohjaaja * Norma Baylon (s. 1942), argentiinalainen tenniksenpelaaja * Norma Beecroft (1934–2024), kanadalainen säveltäjä * Norma Croker (1934–2019), australialainen pikajuoksija ja pituushyppääjä * Norma Heyman (s. 1937), brittiläinen elokuvatuottaja * Norma Kamali, Norma Arraez (s. 1945), yhdysvaltalainen muotisuunnittelija * Norma McCorvey, Jane Roe (1947–2017), yhdysvaltalainen Roe vastaan Wade -tapauksen asianosainen * Norma Jean Mortenson, Marilyn Monroe (1926–1962), yhdysvaltalainen elokuvanäyttelijä, laulaja ja malli * Norma Nolan (s. 1938), argentiinalainen Miss Universe 1962 * Norma Ronald (s. 1937), brittiläinen näyttelijä * Norma Shearer, oik. Edith Norma Shearer (1902–1983), kanadalainen näyttelijä * Norma Merrick Sklarek (1926–2012), yhdysvaltalainen arkkitehti * Norma Talmadge (1894–1957), yhdysvaltalainen mykkäelokuvien näyttelijä ja tuottaja * Norma Thrower (s. 1936), australialainen aitajuoksija * Norma Varden (1898–1989), brittiläinen Hollywood-näyttelijä * Norma Winstone (s. 1941), brittiläinen jazz-laulaja ==Kuvitteellisia Normia== * Norma, ylipapitar, päähenkilö Vincenzo Bellinin oopperassa Norma * Norma, Kathleen Doylen roolihahmo elokuvassa Teetä Mussolinin kanssa (1999) * Norma, Maureen O’Sullivanin roolihahmo elokuvassa Hannah ja sisaret (1986) * Norma Desmond, kohtalokas nainen, Gloria Swansonin esittämä päähenkilö elokuvassa Auringonlaskun katu (1950) * Norma Rae, Sally Fieldin esittämä päähenkilö elokuvassa Norma Rae (1979) * Norma Speakman, Liz Smithin roolihahmo televisiosarjassa Sohvanvaltaajat * Norma Watson, P. J. Solesin roolihahmo Stephen Kingin romaaniin perustuvassa elokuvassa Carrie (1976) ==Lähteet== == Aiheesta muualla == Luokka:Etunimet
Bruchsal

Bruchsal on kaupunki Baden-Württembergin osavaltiossa, lounaisessa Saksassa. Se sijaitsee noin 20 kilometriä pohjoiseen Karlsruhen kaupungista ja kuuluu Karlsruhen piirikuntaan sekä hallintopiiriin. Kesäkuun 2022 lopussa Bruchsalin asukasluku oli 46 206. Kaupungin pinta-ala on 93,02 neliökilometriä ja asukastiheys 497 as./km². Asukasluku ylitti 20 000 asukkaan rajan vuonna 1955. == Historia == Varhaisin maininta Bruchsalista virallisissa asiakirjoissa sijoittuu vuoden 976 tienoille. Vuonna 1056 Pyhän saksalais-roomalaisen keisarikunnan keisari Henrik III lahjoitti asutuksen Speyerin piispalle. Se pysyi osana Speyerin hiippakuntaa vuoden 1802 sekularisaatioon asti. Vuonna 1248 Bruchsaliin viitattiin ensimmäisen kerran kaupunkina. Kolmikymmenvuotisessa sodassa vuonna 1622 Bruchsal tuhottiin täysin. Vuosina 1676 ja 1689 kaupunki joutui jälleen ranskalaisten tuhoamaksi. 1720-luvulla aloitettiin Bruchsalin linnan rakennustyöt. Linnasta rakennettiin Speyerin ruhtinaspiispan residenssi, ja täten Bruchsalista tuli vaikutusvaltainen kaupunki. Vuonna 1796 ranskalaisjoukot miehittivät kaupungin. Vuoden 1802 sekularisaatiossa kaupunki menetti vaikutusvaltaisen asemansa. Vuonna 1841 valmistui Bruchsalin, Heidelbergin ja Karlsruhen yhdistävä rautatie. Kaupunki kasvoi teollistumisen myötä. Vuoden 1945 maaliskuun ensimmäisenä päivänä liittoutuneet pommittivat Bruchsalia. Kaupunki tuhottiin raunioiksi. Vuonna 1956 Bruchsalille myönnettiin niin kutsutun suuren piirikaupungin () status kaupungin asukasluvun ylittäessä 20 000 rajan. Vuosina 1971–1974 viisi naapurikuntaa liitettiin Bruchsalin kaupunkiin. Vuonna 1973 Bruchsalin piirikunta liitettiin osaksi Karlsruhen piirikuntaa, ja täten Bruchsal menetti asemansa piirikaupunkina. == Nähtävyyksiä == * Bruchsalin linna, 1720-luvulla rakentamaan aloitettu Speyerin ruhtinaspiispain linnaBruchsal Palace * Peterskirche, 1700-luvulla rakennettu kirkkorakennus * Martin-Luther-Kirche, kaupungin evankelis-luterilainen pääkirkko * Kaupunginpuutarhat == Lähteet == == Aiheesta muualla == * Kaupungin viralliset sivut Luokka:Baden-Württembergin kunnat Luokka:Karlsruhen piirikunta Luokka:Saksan kaupungit
Uskontoteologia

Uskontoteologia on systemaattisen teologian tutkimushaara, joka pyrkii selvittämään uskontojen välisiä keskusteluja, niissä saavutettuja tuloksia, metodeja sekä ongelmia. Uskontoteologiaan kuuluvat läheisesti uskontodialogi ja globaalietiikka. Uskontojenvälinen dialogi ja uskontoteologia eroavat ekumeniasta siinä, että ekumenia yleensä ymmärretään keskusteluksi, joka koskee vain kristillisten kirkkokuntien keskinäisiä yhteyspyrkimyksiä. Ekumeenisen työskentelyn kaltaisia keskusteluja on kirkkojen historiassa tosin käyty esimerkiksi juutalaisten ja islamin kanssa, koska niillä on kristinuskoon erityinen historiallinen suhde. Käytännön ero ekumenian ja uskontoteologian välillä ei siten ole aina jyrkkä. ==Uskontojen luonne== Uskontoteologian tärkeimpiä käsitteitä on uskontojen luonteen määrittely. Uskonnot voivat olla eksklusiivisia, inklusiivisia, pluralistisia ja lisäksi mahdollisesta neljännestä luokasta on puhuttu. Eksklusiivinen uskonto eli poissulkeva uskonto määrittelee, että muut uskonnot eivät sisällä totuutta ja esimerkiksi johda pelastukseen. Tällöin vain voi olla vain yhden uskonnon edustaja. Inklusiivinen uskonto määrittelee että myös muut uskonnot voivat olla ainakin joissain asioissa oikeassa ja jopa saman uskon eri ilmentymiä. Pluralistinen uskontokäsitys määrittelee, että kaikki uskonnot ovat samanarvoisia ja sisältävät samoja totuuksia eri tavoin ilmaistuina. Universaali pelastuskäsitys kuuluu pluralismiin. Mahdollinen neljäs määrittelyryhmä on teoreettinen ja relativistinen, jonka mukaan ei voida sanoa ehdotonta totuutta mistään uskonnosta. ==Globaalietiikka uskontoteologiassa== Uskontoteologian alaan luetaan myös uskontojen väliset eettiset keskustelut. Niistä huomionarvoisin on ollut sveitsiläisen katolisen teologin Hans Küngin maailmanetiikka-hanke. Küng on perustanut 1990-luvulla järjestön nimeltä Foundation for a Global Ethic (Stiftung Weltethos). Järjestön pyrkimyksenä on tutkia ja edesauttaa uskontojen yhteistä eettistä arvopohjaa. ==Katso myös== *Uskontodialogi *Globaalietiikka ==Lähteet== Luokka:Systemaattinen teologia
Ahokas

Ahokas eli Podberezje () on maaseututaajama Tienhaaran maalaiskunnassa Leningradin alueen Viipurin piirissä Venäjällä. Ahokas sijaitsee Viipurin kaupungin länsipuolella Viipurinlahden rannalla Suomen Neuvostoliitolle luovuttamalla alueella. Suomelle kuuluessaan Ahokas oli osa Viipurin maalaiskuntaa ja sen naapurikyliä olivat Kärki, Kiiskilä, Porkansaari ja Rasalahti. Nykyisen venäläisen nimensä kylä sai 1948. ==Ahokkaan kylä Suomessa== Ahokkaan kylässä oli 86 asukasta vuonna 1937.Lakio 1982, s. 264 Kylän asutus oli keskittynyt Viipurinlahden rannikon tuntumaan. Vuonna 1937 kylässä oli 78 ha metsää ja 35 ha peltoa.Lakio 1982, s. 269 ja 273 Kylässä ei ollut omaa koulua vaan Ahokas kuului Kiiskilän koulupiiriin.Kuujo 1982, s. 377 Talvisodan aikana Ahokkaan asukkaat evakuoitiin muualle Suomeen. Moskovan rauhassa keväällä 1940 Viipurin maalaiskunta Ahokas mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944. ==Lähteet== * ===Viitteet=== Luokka:Tienhaara Luokka:Viipurin maalaiskunnan kylät
Mary Robinson

Mary Robinson (s. 21. toukokuuta 1944) on irlantilainen poliitikko ja Irlannin ensimmäinen naispresidentti, joka hallitsi maata 1990–1997. Hän oli myös ensimmäinen Irlannin presidentti, jota ei valittu keskustaoikeistolaisen valtapuolueen Fianna Fáilin riveistä. Ennen presidenttiyttään Robinson toimi asianajajana ja Työväenpuolueen edustajana Irlannin ylähuoneessa Seanad Éireannissa. Robinsonin seuraajasta Mary McAleesesta tuli maailman ensimmäinen naispuolinen presidentti, joka valittiin virkaan suoraan toisen naispresidentin jälkeen. Presidenttikauden jälkeen Robinson toimi YK:n pakolaisvirasto UNHCR:n johtajana, ja YK:n ihmisoikeusvaltuutettuna vuosina 1997–2002. YK-tehtäviensä päätyttyä Robinson perusti kansalaisjärjestön Realizing Rights: The Ethical Globalization Initiative joka edistää muun muassa reilua kauppaa, terveydenhuollon tasa-arvoa, naisjohtajuutta ja yritysten vastuullisuutta. Robinson oli YK:n ihmisoikeuskomissaarina erityisen vaikuttunut islamista ihmisoikeuksien puolustajana. Hän kehotti vuonna 2002 taistelemaan islamofobiaa vastaan seuraavin sanoin: == Lähteet == == Aiheesta muualla == Luokka:Irlannin presidentit Luokka:Asianajajat Luokka:Presidential Medal of Freedom Luokka:Vuonna 1944 syntyneet Luokka:Elävät henkilöt
Haankylä

Haankylä, myös Haka, oli kylä Viipurin maalaiskunnassa Suomen Neuvostoliitolle luovuttamalla alueella. Haankylä sijaitsi Viipurin maalaiskunnan länsiosassa Viipurinlahteen työntyvällä niemellä. Haankylä rajoittui idässä ja pohjoisessa Viipurin kaupunkiin. Maalaiskunnan puolella sen naapurikyliä olivat Rasalahti ja Kärki. Vuonna 1937 kylässä oli 67 asukasta.Lakio 1982, s. 265 Samana vuonna kylässä oli 86 ha metsää, 58 ha peltoa ja 15 ha niittyä.Lakio 1982, s. 269 ja 273 ==Historia== Vuonna 1933 osa Haankylästä liitettiin Viipurin maalaiskunnasta Viipurin kaupunkiin.Lakio 1982, s. 252. Viipurin maalaiskunnan ja kaupungin välillä nousi 1930-luvulla aluekiistoja, jolloin maalaiskunta vaati muun muassa kaupunkiin liitettyä osaa Haankylästä takaisin itselleen. Valtioneuvoston päätöksessä raja jäi Haankylän kohdalle kuitenkin ennalleen.Lakio 1982, s. 259 Talvisodan aikana Haankylän asukkaat evakuoitiin muualle Suomeen. Moskovan rauhassa Viipurin maalaiskunta Haankylä mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944. ==Lähteet== * ===Viitteet=== Luokka:Viipurin maalaiskunnan kylät
Tarjoustalo

Tarjoustalo oli suomalainen halpakauppaketju, joka on nykyisin osa Tokmannia. Sen perustivat Arja Hautanen ja Kari Hautanen vuonna 1980. Ketjun mottona oli ”laatutavaraa halvemmalla”. Vuonna 2005 Tarjoustalo sulautettiin osaksi Tokmannia. Vuoteen 2015 mennessä kaikki Tarjoustalot olivat muuttuneet Tokmanneiksi. == Historia == Tarjoustalon perusti Kari Hautanen yhdessä vaimonsa Arja Hautasen kanssa vuonna 1980 Hyvinkäälle. Ensimmäinen Tarjoustalo-ketjun myymälä avattiin samana vuonna 12. toukokuuta Hyvinkään Hämeenkadulle. Myöhemmin Tarjoustalo-ketju laajentui tasaisesti aluksi eteläisen Suomen ja sittemmin Varsinais-Suomen alueelle. 1990-luvun alun lamaan mennessä se oli noussut Suomen 500 suurimman yrityksen joukkoon. Vuonna 1992 Talouselämä-lehti teki näistä yrityksistä taseanalyysin. Tarjoustalo sai ainoana yrityksenä täydet pisteet. Suhdanteiden parannuttua Tarjoustalo säilytti hyvän sijoituksensa, mutta täysiin pisteisiin pääsivät sittemmin myös monet muut menestyvät suomalaiset yritykset. Vuonna 2003 Eliisa ja Seppo Saastamoisen omistamat Maxi-Makasiinit ja Maxi kodintukut yhdistyivät Tarjoustalon kanssa. Fuusioituneen yrityksen nimeksi tuli Tarjousmaxi, josta Saatamoiset omistivat puolet ja Hautaset puolet. Tokmanni osti Tarjousmaxin vuosien 2005 ja 2006 vaihteessa. Tokmanniin sulautui tällöin myös monia muita halpakauppoja, jotka olivat tehneet jo aiemmin yhteistyötä Pick-Import Oy Ltd:n kautta. Kaikki nykyisen Tokmanni-konsernin halpakaupat siirtyvät Tokmanni-nimen alle vuoden 2015 loppuun mennessä. Tarjoustalon nimi poistui, vaikka vielä vuonna 2013 Tarjoustalo oli Markkinointi & Mainonta -lehden Taloustutkimuksella teettämän mielipidetutkimuksen mukaan Suomen arvostetuin halpakauppabrändi. Pääomasijoitusyhtiö Nordic Capital omistaa yli 95 % Tokmannin osakkeista. == Myymälät == Tarjoustalolla oli 20 myymälää pääosin Uudellamaalla (lisäksi neljä Kanta-Hämeessä). Ne sijaitsivat Espoossa (Espoontori, Mankkaa, Kauppakeskus Liila), Helsingissä (Arabia, Itäkeskus, Kaisaniemi, Malmi), Hyvinkäällä, Hämeenlinnassa, Järvenpäässä, Kaarinassa, Karjaalla, Keravalla, Klaukkalassa, Maskussa, Riihimäellä, Turengissa, Tuusulassa ja Vantaalla (Hakunila, Isomyyri, Petikko, Porttipuisto, Tammisto, Tikkurila). ==Lähteet== ==Aiheesta muualla== * * * *Anttila, Kitte - Mainonnan merkitys Tarjoustaloissa Espoon talousalueella Luokka:Halpamyymäläketjut Luokka:Tokmanni Luokka:Entiset suomalaiset vähittäiskaupan yritykset Luokka:Entiset suomalaiset kauppaketjut
Robots.txt

Robots.txt on WWW-palvelimen juurihakemistoon sijoitettava tiedosto, jolla voidaan antaa tietoja ja rajoituksia hakuroboteille ja muille verkkosivuja tutkiville boteille. Sillä voidaan esimerkiksi kieltää kaikkia robotteja tai vain yksittäisiä hakukoneita tutkimasta joitakin verkkosivuston kansioita tai tiedostoja. robots.txt-standardi sai alkunsa sähköpostilistalla www-talk käydyistä keskusteluista vuonna 1994, eikä sitä valvo tai kehitä mikään virallinen elin. Alkuperäiseen standardiin kuuluu vain kaksi ilmaustyyppiä: `Disallow` kertoo mitä botilta kielletään ja `User-agent` mitä bottia kielto koskee. Sittemmin suosituimmat hakukoneet ovat alkaneet huomioida uusia komentoja, joita kaikki botit eivät kuitenkaan tunnista. Google kirjoitti olemassa olevat käytänteet ylös, ja ne julkaistiin Internet-standardina syyskuussa 2022. == Esimerkki == User-agent: Fasterfox Disallow: / # kielletään koko sivusto # kielletään hakemisto, sen sisältämät tiedostot ja alihakemistot User-agent: Googlebot User-agent: MSNBot Disallow: /hakemisto/ # sallitaan kaikki muille boteille User-agent: * Disallow: Esimerkin robots.txt-tiedostossa kielletään yhdeltä botilta koko sivuston käyttö, kahdelta botilta hakemisto ja sallitaan koko sivusto kaikille muille boteille. Tiedostoon voi merkitä kommentteja, jotka alkavat #-merkillä. == Aiheesta muualla == * A Standard for Robot Exclusion - alkuperäinen robots.txt-standardi vuodelta 1994 * Robots.txt ja hakukoneet - robots.txt:n vaikutus hakukoneisiin ja vaihtoehtoiset menetelmät * http://fi.wikipedia.org/robots.txt - esimerkki robots.txt-tiedostosta Luokka:World Wide Web